62017TJ0649_INF
A Törvényszék (tizedik tanács) 2020. május 28‑i ítélete –ViaSat kontra Bizottság
(T‑649/17. sz. ügy)
„Dokumentumokhoz való hozzáférés – 1049/2001/EK rendelet – A 626/2008/EK határozatban előírt közös feltételeknek a mobil műholdas szolgáltatásokat nyújtó rendszerek engedélyezett üzemeltetői általi tiszteletben tartásának a biztosításához szükséges intézkedésekre vonatkozó dokumentum – A hozzáférés hallgatólagos és kifejezett megtagadása – Az ellenőrzések, vizsgálatok és könyvvizsgálatok céljának védelmére vonatkozó kivétel – Nyomós közérdek – A részleges hozzáférés megtagadása”
1.
Az Európai Unió intézményei – A dokumentumokhoz való nyilvános hozzáférés joga – 1049/2001 rendelet – A hozzáférés iránti kérelem megválaszolására előírt határidő Bizottság általi be nem tartása – Hallgatólagos elutasító határozat – Kifejezett elutasító határozat elfogadásával történő hatályon kívül helyezés – A kifejezett határozat elleni keresetindítás lehetősége – Hiány
(1049/2001 európai parlamenti és tanácsi rendelet, 7. és 8. cikk)
(lásd: 17. és 18. pont)
2.
Bírósági eljárás – A megtámadott aktus helyébe az eljárás folyamán lépő határozat vagy rendelet – A keresetlevél kiigazítása iránti kérelem – Feltételek
(A Törvényszék eljárási szabályzata, 86. cikk, (1) és (2) bekezdés)
(lásd: 19. pont)
3.
Az Európai Unió intézményei – A dokumentumokhoz való nyilvános hozzáférés joga – 1049/2001 rendelet – Az intézményt nem kellően pontos kérelem esetén terhelő segítségnyújtási kötelezettség
(1049/2001 európai parlamenti és tanácsi rendelet, 6. cikk, (2) bekezdés)
(lásd: 23. és 24. pont)
4.
Az Európai Unió intézményei – A dokumentumokhoz való nyilvános hozzáférés joga – 1049/2001 rendelet – Célkitűzések – A lehető legszélesebb körű hozzáférés elve – A hozzáférés elve alóli kivételek szigorú értelmezése
(EUSZ 1. cikk, (2) bekezdés és 10. cikk, (3) bekezdés; EUMSZ 15. cikk, (1) bekezdés és 298. cikk, (1) bekezdés; az Európai Unió Alapjogi Chartája, 42. cikk; 1049/2001 európai parlamenti és tanácsi rendelet, (1) és (2) preambulumbekezdés, valamint 1. cikk)
(lásd: 34–37. pont)
5.
Az Európai Unió intézményei – A dokumentumokhoz való nyilvános hozzáférés joga – 1049/2001 rendelet – A dokumentumokhoz való hozzáférés joga alóli kivételek – Szigorú értelmezés és alkalmazás – A valamely kivétel hatálya alá tartozó dokumentumok konkrét és egyedi vizsgálatára vonatkozó kötelezettség – Terjedelem
(1049/2001 európai parlamenti és tanácsi rendelet, 4. cikk)
(lásd: 38–42. pont)
6.
Az Európai Unió intézményei – A dokumentumokhoz való nyilvános hozzáférés joga – 1049/2001 rendelet – A dokumentumokhoz való hozzáférés joga alóli kivételek – Az ellenőrzések, vizsgálatok és könyvvizsgálatok céljainak védelme – Terjedelem – A 626/2008 határozatban előírt közös feltételeknek a mobil műholdas szolgáltatásokat nyújtó rendszerek engedélyezett üzemeltetői általi tiszteletben tartásának a biztosításához szükséges intézkedésekre vonatkozó dokumentumra való alkalmazása
(EUMSZ 288. cikk, (4) bekezdés; 1049/2001 európai parlamenti és tanácsi rendelet, 4. cikk, (2) bekezdés, harmadik francia bekezdés; 626/2008 tanácsi rendelet)
(lásd: 65–72., 74–82., 84., 85., 88., 95., 120., 121. pont)
7.
Az Európai Unió intézményei – A dokumentumokhoz való nyilvános hozzáférés joga – 1049/2001 rendelet – A dokumentumokhoz való hozzáférés joga alóli kivételek – Az ellenőrzések, vizsgálatok és könyvvizsgálatok céljainak védelme – A dokumentumok hozzáférhetővé tételét igazoló nyomós közérdek – Fogalom – Bizonyítási teher
(1049/2001 európai parlamenti és tanácsi rendelet, 4. cikk, (2) bekezdés)
(lásd: 102–105., 107–112. pont)
8.
Az Európai Unió intézményei – A dokumentumokhoz való nyilvános hozzáférés joga – 1049/2001 rendelet – A dokumentumokhoz való hozzáférés joga alóli kivételek – Több kivételen alapuló megtagadás – A kivételek egyikének megalapozottsága – A megtagadó határozat igazolásához elégséges jelleg
(1049/2001 európai parlamenti és tanácsi rendelet, 4. cikk)
(lásd: 124–127. pont)
Tárgy
A felperes 2017. május 31‑i, „A mobil műholdas szolgáltatásokat nyújtó rendszerek (MSS) kiválasztott és engedélyezett üzemeltetőinek a mobil műholdas szolgáltatásokat nyújtó rendszerek (MSS) kiválasztásáról és engedélyezéséről szóló, 2008. június 30‑i 626/2008/EK európai parlamenti és tanácsi határozat közös feltételeinek való megfelelőségére vonatkozó intézkedések menetrendje, az új, közvetítő intézkedéseket és az azoknak megfelelő határidőket is ideértve” című dokumentumhoz való hozzáférés iránti megerősítő kérelmét elutasító hallgatólagos bizottsági határozat megsemmisítése iránt az EUMSZ 263. cikk alapján benyújtott kérelem.
Rendelkező rész
1)
Már nem szükséges határozni az Európai Bizottság azon hallgatólagos határozatának a jogszerűségéről, amellyel elutasította a ViaSat, Incl. 2017. május 31‑i, „A mobil műholdas szolgáltatásokat nyújtó rendszerek (MSS) kiválasztott és engedélyezett üzemeltetőinek a mobil műholdas szolgáltatásokat nyújtó rendszerek (MSS) kiválasztásáról és engedélyezéséről szóló, 2008. június 30‑i 626/2008/EK európai parlamenti és tanácsi határozat közös feltételeinek való megfelelőségére vonatkozó intézkedések menetrendje, az új, közvetítő intézkedéseket és az azoknak megfelelő határidőket is ideértve” című dokumentumhoz való hozzáférés iránti megerősítő kérelmét.
2)
A Törvényszék a keresetet az ezt meghaladó részében elutasítja.
3)
A ViaSat a saját költségeinek három negyedén felül köteles viselni a Bizottság és az Inmarsat Ventures részéről felmerült költségek háromnegyedét is.
4)
A Bizottság a saját költségeinek negyedén felül köteles viselni a ViaSat és az Inmarsat Ventures részéről felmerült költségek negyedét is.